Diari Oficial de la Generalitat Valenciana


Sumari del DOGV 5881, del 29-10-2008 (2008/11702)

Judici ordinari 000416/2006. Notificació de la sentència 68/08 i de la interlocutòria d'aclariment de la sentència als hereus de Carmen Domingo Rovira.
-------------------------------------------------------------------------------------------------------------------------------------------------------

### Dades del document

Número de DOGV
:   5881

Data del DOGV
:   29-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/11507


Data del document
:   19-05-2008

Organisme emissor
:   Jutjat de Primera Instància Número 1 de Carlet

Tipus de document
:   Edicte

Descriptors 

:   * sistema judicial

Judici ordinari 000416/2006. Notificació de la sentència 68/08 i de la interlocutòria d'aclariment de la sentència als hereus de Carmen Domingo Rovira. [2008/11926]  
Judici ordinari 000416/2006  
Part demandant: Ramiro Martínez Martínez.  
Part demandada: hereus de Carmen Domingo Rovira.  
En el judici a què es fa referència, s'ha dictat la resolució que té el text que literalment és com segueix:  
«Judici ordinari 416/2006   
Sentència número 68/2008  
Carlet, 19 de maig de 2008   
María Amor Ortiz Segarra, jutgessa del Jutjat de Primera Instància i Instrucció número 1 de Carlet i partit, ha vist les actuacions de judici ordinari registrades amb el número 416/2006, seguides a instàncies del procurador Bernardo Borrás Hervás, en nom i representació de Ramiro Martínez Martínez, contra l'herència jacent de Carmen Domingo Rovira en exercici de l'acció declarativa de la propietat.  
Dispositiva  
Estime parcialment la demanda interposada pel procurador Bernardo Borrás Hervás, en nom i representació de Ramiro Martínez Martínez, i declare que este és el propietari de la meitat indivisa de l'immoble siti al carrer de Cavallers, número 68, de la localitat de Benifaió, i que actualment consta inscrit a favor de Carmen Domingo Rovira, i la demandada haurà d'atenir-se a l'esmentada declaració.  
No pertoca fer un pronunciament especial sobre la represa del tracte successiu, ja que no s'hi ha observat l'acumulació indeguda d'accions.  
No pertoca fer un pronunciament especial sobre les costes produïdes en esta instància.  
Notifiqueu esta resolució a les parts, com també que és susceptible de recurs d'apel·lació davant de l'Audiència Provincial de València en el termini de cinc dies, comptadors des de la notificació d'esta.  
Lliureu un certificat d'esta sentència perquè s'unisca a les actuacions i l'original s'incorpore al llibre de sentències.  
Esta és la meua sentència, que pronuncie, mane i firme».  
Interlocutòria  
Carlet, 26 de maig de 2008   
Antecedents de fet  
Únic. El procurador Bernardo Borrás Hervás, en nom i representació de Ramiro Martínez Martínez, va sol·licitar l'aclariment de la sentència de data 19 de maig de 2008.  
Part dispositiva  
Dispose:  
Aclarir la sentència de data 19 de maig de 2008 en el sentit següent: en els antecedents de fet primer, quan consta «carrer de Cavaller número 69» ha de dir «número 59»; en el fonament de dret primer, on diu «carrer de Cavallers 69, de la localitat de Benifaió», ha de dir «carrer de Cavallers número 59, de la localitat de Benifaió», i finalment en la dispositiva quan diu «carrer de Cavallers 68, de la localitat de Benifaió» ha de dir «carrer de Cavallers número 59, de la localitat de Benifaió» i haurà de mantenir-se la resta de la resolució en els mateixos termes.  
Atés que es desconeix la identitat i el parador de la part demandada, el jutge, de conformitat amb el que es disposa en l'article 497.2 de la Llei d'Enjudiciament Civil, ha acordat publicar este edicte en el butlletí de la comunitat autònoma.  
Carlet, 19 de maig de 2008.- El secretari judicial: Javier López Atienzar.